Жалезны купал

**«Жалезны купал»** ( — *кіпат барзель*) — ізраільская тактычная сыстэма ПРА дзеля абароны ад некіраваных тактычных ракетаў. Распрацоўваецца ізраільскай кампаніяй Rafael Advanced Defense Systems, прызначаная для перахопу і зьнішчэньня кароткадыстанцыйных ракетаў і артылерыйскіх снарадаў на адлегласьцях ад 4 да 70 км.

Сыстэма «Жалезны купал» была ўведзеная ў строй і разьмешчаная ля Бэер-Шэбы 27 сакавіка 2011 року.

## Выпрабаваньні
У студзені 2007 року боегалоўка ракеты-перахопніка пасьпяхова зьнішчыла ракету «Касам» і 122-мм рэактыўны снарад сыстэмы «Град». 25 сакавіка 2009 сыстэма пасьпяхова прайшла кантрольныя выпрабаваньні, верагодным першым месцам базаваньня называліся ваколіцы Сдэрота, а ў чэрвені Армія абароны Ізраілю ў структуры ПРА сфармавала дывізіён для асваеньня і наступаванай эксплюатацыі сыстэмы «Жалезны купал». Першачаргова плянавалася разгарнуць сыстэму ўздоўж меж Сэктара Газа, а затым на лібанскай граніцы.

## Склад батарэі

* Шматмэтавая радыёлякацыйная станцыя (РЛС) EL/M-2084 кампаніі *[[Elta Systems]]*;
* Цэнтар кіраваньня агнём;
* 3 пускавыя ўстаноўкі.

## Характарыстыкі
* Шматмэтавая радыёлякацыйная станцыя (РЛС). Прызначэньне — дакладная ідэнтыфікацыя і вызначэньне траекторыі палёту мэты. Паколькі блізу 75% ракетаў «Касам» не трапляюць у мэту, дзеля зьмяншэньня выдаткаў РЛС праводзіць разьлік траекторыі і не выдае каманду на перахоп, калі паводле разьлікаў ракета ўпадзе ў ненаселены раён.
* Цэнтар кіраваньня агнём. Час ад выяўленьня мэты да запуску ракеты-перахопніка — некалькі сэкундаў.
* Пускавая ўстаноўка. 20 ракет-перахопнікаў *Tamir* ( — Til Meyaret)
** Даўжыня — 3 м
** Дыямэтар — 160 мм
** Вага — 90 кг
** Боегалоўка з некантактным узрывальнікам
** Сыстэма навядзеньня — аптычная

## Баявы ўжытак
Дзьве першыя батарэі разгорнутыя ў сакавіку—красавіку 2011 року пад Ашкелонам і Беэр-Шэбай. У час абстрэлаў ізраільскай тэрыторыі з Сэктару Газа ў красавіку 2011 двума батарэямі зьнішчана 8 ракет «Град» з 8 выпушчаных на месты, якія знаходзіліся пад абаронай «Жалезнага купала».

На працягу жніўня 2011 року ізраільскую тэрыторыю пэрыядычна абстрэльвалі з Сэктара Газа, агулам за 82 абстрэлы тэрарысты выпусьцілі 144 ракеты, у тым ліку да 7 ракет за раз, у выніку 1 чалавек загінуў, 24 — паранены. Ня меней за 20 ракетаў зьбітыя сыстэмай «Жалезны купал». У верасьні 2011 пад Ашдодам разгорнутая трэцяя батарэя. Агулам за 2011 рок адбылася 229 абстрэлаў, 386 ракет, у выніку 3 чалавекі загінула, 38 — параненых, 34 ракеты зьбітыя сыстэмай «Жалезны купал».

У 2012 року да 12 сакавіка тэрарысты зьдзейсьнілі 85 абстрэлаў, 185 ракет, у выніку 5 чалавек параненыя. 61 ракета зьбітая сыстэмай «Жалезны купал». Паводле ацэнкі ВПС ААІ, на 12 сакавіка «сыстэма СПА „Жалезны купал“ за трое зь лішкам содняў ракетных абстрэлаў перахапіла 85% ракет, якія маглі трапіць па населеных пунктах». Да лістападу 2012 року колькасьць зьбітых ракетаў склала болей за 400.

У час апэрацыі «Слуп абароны» ў лістападзе 2012 року сыстэма перахапіла 421 ракету, выпушчаную па ізраільскай тэрыторыі з Сэктару Газа.

## На ўзбраеньні
* Ізраіль — 1 дывізыён (5 батарэяў: «Іда», «Базэлет», «Барыях а-Даром», «Дарэс», «Алелюя»).

## Крыніцы

## Вонкавыя спасылкі

* Рэклямны буклет сыстэмы «Жалезны купал» 
* 

Катэгорыя:Проціракетная абарона
Катэгорыя:Зэнітна-ракетныя комплексы
Катэгорыя:Rafael Advanced Defense Systems
Катэгорыя:Ізраільскія вынаходніцтвы